Shkolla e Magjistraturës është organi i vetëm i ngarkuar nga ligji për të zhvilluar provimin e pranimit për kandidatët për magjistratë. Zhvillimi i provimit të pranimit rregullohet nga ligji nr. 96/2016 “Për statusin e gjyqtarëve dhe prokurorëve në Republikën e Shqipërisë”, dhe nga ligji nr. 96/2016 “Për organet e sistemit të drejtësisë”.

Ligji nr. 96/2016 “Për statusin” parashikon kriteret që duhet të plotësojë secili konkurrent për t’u rregjistruar në provimin e pranimit. Krahas kritereve të tjera, është edhe pika “ç”, e nenit 28 të këtij ligji, i cili kërkon që konkurrentët të kenë tre vjet përvojë profesionale aktive me kohë të plotë si jurist, në sistemin gjyqësor ose të prokurorisë, në administratën publike, profesionet e lira ligjore, mësimdhënie në fakultetet e drejtësisë, ose në çdo pozicion të barazvlefshëm me to, në sektorin privat ose organizatat ndërkombëtare.

Për sa i përket kërkesës tuaj për të pezulluar aplikimin e pikës “ç” të nenit 28 të ligjit 96/2016, ju bëjmë me dije se Shkolla e Magjistraturës nuk është organi kompetent për të pezulluar zbatimin e një ose disa kritereve të parashikuar në ligj.